Olsenbanden jr. på Cirkus

Olsenbanden jr. på Cirkus er en norsk eventyrfilm fra 2006 i serien om Olsenbanden jr. Filmen er regissert av Arne Lindtner Næss og er basert på musikalen med samme navn fra 2005. 

Filmen ble sett av nesten 243 000 og ble den 11. mest sette filmen på norske kinoer i 2006. 

 Handling 
Historien finner sted rundt 1960, og begynner med at Egon er på togtur med de andre barna på barnehjemmet. Mens barna får tørre brødskiver med sild, koser barnehjemsbestyreren Sigvald Pettersen og hans kone Mathilde seg med kylling og vin og andre kulinariske herligheter, kjøpt for penger som skulle komme barna til gode. Dette terger Egon, og han får med seg Kjell og Benny på en plan å ta maten fra bestyreren. Dessverre ender det galt denne gangen også. Når Egon kommer ut fra husarrest, har alle barna ved barnehjemmet blitt invitert på sirkus, betalt av kommunen.

Men barnehjem-bestyreren beholder pengene selv, og i tillegg er bestyreren en tidligere ansatt ved sirkuset, og fikk sparken fra akkurat dette sirkuset, og nå vil han sammen med sin kone og sin bror klovnen Thorvald fra Circus Flamingo sprenge sirkuset med en bombe i en koffert. Pettersen drømmer selv om å bli sirkus-direktør (ved sit eget sirkus Sigvaldo). Med klovnen Thorvald, som sjefen for Sirkus Flamingo har sparket, ønsker han å ødelegge sirkuset med en bombe under premieren for sirkuset. Egon forkler seg derfor som en klovn, og kan dermed utarbeide sin nye plan sammen med Benny og Kjell uten å bli gjenkjent. 

Olsenbanden med hjelp fra Dynamitt-Harry tar deretter på seg oppgaven å redde sirkuset, og må prøve å få tak i kofferten før bomben sprenges. I tillegg er inspektør Hermansen med sin kollega og sønn Herman også på sirkus denne dagen, samt Valborg og Ingrid, som er der med Biffen og hans kamerater, da Kjell og Benny ikke hadde penger til å invitere jentene med. Kjell er som vanlig skeptisk til hele aksjonen, men tanken om å bli kåret til helt og vinne tilbake Valborgs gunst lokker, så motvillig blir han likevel med. Etter flere spektakulære hendelser klarer Olsenbanden og Dynamitt-Harry å få avslørt bestyreren, og Kjell blir Valborgs store helt.

Filmen inneholder flere fine musikksekvenser, hvor en del av disse er filmet i og utenfor Snackbaren til Syvertsen som i virkeligheten ligger i Brettevilles gate 20 på Torshov.

 Rolleliste 
 Rolle  Skuespiller Egon Olsen  Ola Høgåsen Mæhlen Kjell Jensen  Robert Opsahl Benny Fransen  Ole Martin Wølner Dynamitt-Harry  Jacob Beranek Hvattum Valborg  Maren Eikli Hiorth Ingrid  Ane Weie Nilsen Biffen  Daniel Damvall Knut  Jacob Vigeland Johnny  Sindre Tveiten Herman Hermansen  Ole Martin Synnes Kriminalbetjent Hermansen  Anders Hatlo Kriminalassistent Holm  Johannes Joner Barnehjemsbestyrer Sigvald Pettersen  Jan Grønli Barnehjemsbestyrer Mathilde Pettersen  Marit Andreassen Kloven Thorvald  Karl Sundby Fru Flamingo  Solfrid Heier Gudrun Jensen (Kjells mor)  Kari-Ann Grønsund Bassefar (Kjells far)  Trond Brænne Iskremsbutikk-eier Syvertsen  Thor Aamodt Tutta (ekspeditrise i iskrembutikken)  Thea Næss Statsansatt  Inger TeienStasjonsmesterMorten A. Fagerli

 Musikalen 
Musikalen Olsenbanden jr. på Cirkus gikk på Oslo Nye Teater fra 3. februar til 11. juni 2005. Regi var ved Ivar Tindberg, koreografi ved Helén Vikstvedt, mens John Kristian Alsaker var scenograf og Birgitte Lie var kostymedesigner for musikalen.
Alle barnerollene var fordelt på to lag, som spilte annenhver forestilling. 

Rolleliste
 Rolle Skuespiller Egon  Ola Isaac Høgåsen Mæhlen og Johannes R. Fürst Benny  Julian Fjeld og Ole Martin Wølner  Kjell  Håkon Steinsholt og Robert Opsahl Dynamitt-Harry  Andreas B. Grøder og Jacob B. Hvattum Valborg  Helene Nyggard Larsen og Maren Eikli Hiorth Ingrid  Emilie Sørgård Anderssen og Ane Weie Nilsen Herman  Ole-Martin Synnes og Mathias Luppichini Biffen  Emil Olafsson og Daniel Damvall Knut  Jacob Vigeland og Ole Kristian H. Knudsen Johnny  Sigmund Berg og Sindre Tveiten Den minste jenta  Camilla Winther og Amalie Krogh Sundbø Sigvald Pettersen  Geir Kvarme Mathilde Pettersen   Brit Elisabeth Haagensli Klovnen Thorvald  Jonas Rønning Gudrun Jensen  Kari-Ann Grønsund Bassefar  Ivar Nørve Hermansen  Anders Hatlo Holm  Johannes Joner Fru Flamingo  Sidsel Ryen Løven  Stein Kiran Sirkusartist  Eskil Rønningsbakken

Musikalske innslag

Akt l
Taima og tilrettelagt – Egon, Kjell, Benny
Olsenbanden tema – Orkestret
Hu kyssa meg – Kjell
En ørefik – Gudrun, Bassefar, Hermansen & Holm
Lovens lange tarm – Hermansen & Holm
Vi er et fryktelig syn – Biffen, Knut, Johnny
Sirkus Sigvaldo – Sigvald, Mathilde, Thorvald
Dynamitt – Dynamitt-Harry
Vi vil flå deg – Sigvald, Mathilde, Barnehjemsbarna

Akt ll
Hermansen og Holm – Hermansen & Holm
Må bare ha det – Valborg & Ensemblet
Vent på meg – Den minste jenta
Sirkus Flamingo – Fru Flamingo & Ensemblet
Holde det man lover – Valborg
Gamle minner – Klovnen Thorvald
Finale – Ensemblet
Olsenbanden tema – Orkestret

 Referanser 

 Eksterne lenker 


 Olsenbanden jr. på Cirkus hos Filmfront

Kategori:Olsenbanden
Kategori:Filmer fra 2006
Kategori:Norske filmer fra 2000-årene
Kategori:Norske familiefilmer
Kategori:Norskspråklige filmer
Kategori:Norske eventyrfilmer
Kategori:Filmer lagt til Oslo